Ziua Poliției, sărbătorită în avans la Baia Mare. "M-a impresionat că pot vorbi cu adevăraţii eroi ai României, mascaţii"
Se apropie Ziua Poliției Române - în 25 martie - așa că a început deja seria de evenimente organizate cu acest prilej.
În Baia Mare, sute de copii au stat de vorbă cu polițiștii și au studiat de aproape echipamentele și autospecialele.
Furori au făcut însă și Vis și Ricky - 2 câini din rasa ciobănesc german, care își ajută colegii în misiuni.
O polițistă le-a explicat copiilor regulile de circulație
-Cum traversăm noi corespunzător, cum ne asigurăm?
-În stânga, în dreapta.
-Ne uităm în stânga și în dreapta.
-Nu vine mașină, putem să trecem, da?
-Super, bravo.
-Aveți voie să alergați pe trecere?
-Nu. Nu aveți voie să alergați, dar totuși mergeți în pas vioi, da?
Piața Libertății din Baia Mare a fost vineri plină de sute de copii, părinți și bunici. Preț de câteva ore, polițiștii le-au răspuns la întrebări și le-au arătat, printre altele, aparatura și armele folosite în misiuni. "Aici avem un pistol cu care prindem vitezomanii. Aici avem un aparat cu care depistam persoanele care conduc după ce consumă alcool."
Câteva demonstrații au fost de ajuns pentru unii să ia o decizie.. privind cariera. Cel puțin, pentru moment...
-Mi-a plăcut că am avut şansa să văd cum arată o puşcă reală. Mi-aş dori să ajung poliţist când voi fi mare.
- De ce, care e motivul?
- Aş vrea să prind răufăcători."
"M-a impresionat că pot vorbi cu adevăraţii eroi ai României, mascaţii", spune alt băiețel
Copil: "Mi-a plăcut cel mai mult la motocicletă. Când o să cresc mare vreau să mă fac poliţişti pentru că vreau să ajut oamenii. La mulţi ani de ziua poliţiei!"
În centrul atenției au fost și Vis și Ricky, doi câini polițiști.
Constantin Ilea, comisar-șef de poliție IPJ Maramureș: "Din fericire pentru noi, copiii sunt foarte sinceri şi cred că pentru ei suntem de nota 10, cel puţin astăzi."
În zilele următoare vor avea loc și alte întâlniri interactive, dar și o expoziție de fotografie și pictură, realizată de polițiști din cadrul Serviciului Criminalistic.